b'\n_START_ARTICLE_\n\xc3\x93lynthoksen arkeologinen museo\n_START_SECTION_\nKokoelmat\n_START_PARAGRAPH_\nMuseossa on esill\xc3\xa4 l\xc3\xa4hinn\xc3\xa4 audiovisuaalista aineistoa, koska Olynthoksen arkeologiset l\xc3\xb6yd\xc3\xb6kset ovat Pol\xc3\xbdgyroksen arkeologisessa museossa. Aineisto esittelee muun muassa Olynthoksen kaupunkisuunnittelua, joka perustui Hippodamokselle ominaiseen asemakaavaan, jossa oli kaksi leve\xc3\xa4\xc3\xa4 p\xc3\xa4\xc3\xa4katua, ruutukaava sek\xc3\xa4 viem\xc3\xa4r\xc3\xb6innit. Rakennukset olivat kaksikerroksisia ja avautuivat sis\xc3\xa4pihalle. Museo esittelee my\xc3\xb6s Olynthoksen kaivauksia, jotka suoritettiin vuosina 1928, 1990 ja 1992.'